Buat 1 alinea dalam bahasa Betawi dengan tema makanan & minuman.

Orang betawi mah pinter banget masak dah. Kalo lebaran, tuh meja penuh ame gegares dan cemilan. Macem-macem lauk dari nyang berat ampe ringan ade semue. Aye demen banget ame nyang namanye opor lontong.  Orang betawi kalo kagak makan opor lontong, ye namanye belon sah lebarannye. Palagi nyang masak orang jadul. Kalo gegares opor bise-bise lupe waktu. Saking enaknye,  tuh opor bise masak tige kuwali. Lontong orang betawi kagak same ame lontong pasaran nyang pake plastik. Kagak sihat ntu mah. Kite mah lontongnye make daon pisang nyang metik di kebon dewek. Namanye bukan lontong sih ye, tapi pesor. Pesor nyang diguyur make opor ayam,  mantep banget dah. Kudu nyobain!